beitelova
Store norske leksikon,Jus,Jus generelt
Beitelova er en lov som inneholder regler om ansvar for husdyr (hest, storfe, gris, sau, geit og fjærfe) på beite.
Eier eller innehaver er, uten hensyn til skyld, ansvarlig for skade som husdyr volder på avling og annen eiendom når disse kommer inn på et område hvor de ikke har rett til å være. Ansvaret kan reduseres eller falle bort dersom skadelidte har medvirket til skaden, især ved å vanskjøtte gjerdeplikt. Husdyr som kommer inn på fremmed område, kan grunneieren ta i forvaring («innsette») og holde tilbake inntil utgifter ved denne forvaringen og eventuelt erstatningsansvar for skade er dekket. Loven gir også adgang til å regulere eller forby beiting i skogsmark.Tidligere omfattet loven regler om beiteråd og heistyre. Oppgavene til disse to instansene ble i 1980 overført til landbruksnemnd og fylkeslandbruksstyre. Les mer i Store norske leksikon beite husdyr – lovgivning Eksterne lenker Beitelova (Lovdata)